**Invitation til T3**

Kære svømmere og forældre

Vi tror, at dit barn har talent for konkurrencesvømning og vi vil gerne tilbyde et prøveforløb på T3.

I Glostrup Svømmeklub har vi to afdelinger, svømmeskolen og konkurrenceafdelingen. Svømmeskolen er for dem, som vil lære at svømme – eller vil blive bedre til at svømme og konkurrenceafdelingen er for børn som gerne vil svømme mere, være til stævner mv.

T3, som du tilbydes et prøveforløb på, er det første hold i konkurrenceafdelingen. På holdet svømmer du 2-3 gange ugentligt og har 1 ugentlig dag med dryland i træningslokale inden træning i vandet. På T3 deltager i stævner i løbet af sæsonen, er på træningslejr og finder nye kammerater. Det største mål og fokus ligger i at svømmerne skal have det sjovt samtidigt med at de oplever en personlig og sportslig udvikling. På T3 tager vi udgangspunkt i de enkelte svømmers niveau og træner målrettet på, at forbedre svømmernes teknik i de forskellige svømmearter.
I Glostrup Svømmeklubs konkurrenceafdeling har vi op imod 50 svømmere fra 7 års alderen og op.

T3 er for børn med svømmetalenter og lysten til at svømme. Det er en mulighed for at bygge videre på det, der læres i svømmeskolen. Tilbuddet du har modtaget gives til svømmere som efter konkurrencetrænernes og din egen træners vurdering har en særlig aldersgruppe og talent, til en prøveperiode som konkurrencesvømmer.

Første træning på T3 er **d. 21.10.20** og prøvenperioden slutter **den 22.11.20**, hvor alle den sidste dag vil modtage et diplom for gennemførelse af prøveforløbet.

**T3s træningstider er:**
Mandag kl. 16.40-18.00 (lige uger)
Onsdag kl. 16.30-18.30
Søndag kl. 17.20-18.20

Det er vigtigt at svømmerne deltager så vidt muligt i alle træningspas. Ved andre fritidsaktiviteter eller andet som ligger i vejen for svømningen, vil jeg gerne hjælpe med at finde en løsning.
Hvis du er forhindret eller ikke har lyst til prøveforløbet på T3, vil jeg meget gerne høre hvorfor. Derved kan vi i svømmeklubben optimere forløbet og give flest mulige af klubbens talenter muligheden.

Når prøveforløbet på T3 er slut, vil trænerne vurdere, om du skal tilbydes en fast plads på T3. Såfremt trænerne på dette tidspunkt mod forventning konkluderer, at svømmeren endnu ikke er klar til fast at træne med T3 – eller hvis du ikke selv har lyst – fortsætter svømmeren blot på det svømmeskolehold, som du allerede er tilmeldt.

Prisen for deltagelse er: **250 kr. Tilmeldingsfrist d. 20.10.20**

Tilmelding sker via linket her: https://gskswim.dk/cms/ProfileEventEnrollment.aspx?EventID=442

Har du spørgsmål eller kommentarer er du mere end velkomne til at sende dem til mig på mail.

Med venlig hilsen

Amalie Hansen

Ansvarlig træner T3

amalierasmussenhansen@gmail.com